|  |  |
| --- | --- |
| **VÝZVA**  **na predloženie žiadostí o poskytnutie finančných prostriedkov na rozvojový projekt**  **„Podpora regionálnej a multikultúrnej výchovy žiakov patriacich k národnostným menšinám 2023“** | |
| **Cieľ výzvy** | Podporiť rozvoj multikultúrneho a regionálneho vzdelávania  v národnostných školách a národnostných triedach  (školy s vyučovacím jazykom národnostných menšín a  s vyučovaním jazyka národnostnej menšiny). |
| **Oprávnení žiadatelia** | Zriaďovatelia národnostných základných, špeciálnych základných a stredných škôl a národnostných tried  (ZŠ, ŠZŠ a SŠ s vyučovacím jazykom národnostnej menšiny a s vyučovaním jazyka národnostnej menšiny) (ďalej len „žiadateľ“) zaradené do siete škôl a školských zariadení SR. |
| **Prioritné oblasti podpory** | * aktivity formujúce vzťah k histórii, kultúre, tradíciám; historické fakty vlastného regiónu zamerané na spolužitie národnostných menšín, * aktivity prispievajúce k spolunažívaniu detí rôznych národnostných menšín a majority, * aktivity zamerané na podporu národnostnej identity, spoznávanie a zachovanie tradičnej kultúry s dôrazom na ich miestny a regionálny charakter (hudobné, tanečné, divadelné, výtvarné ako aj remeselnícke aktivity)   Poznámka: Aktivity sa môžu realizovať aj online formou. |
| **Použitie finančných prostriedkov** | Účelové finančné prostriedky **je možné** použiť na bežné výdavky.  Účelové finančné prostriedky **nie je možné** použiť na:   1. úhradu záväzkov z predchádzajúcich rokov, 2. refundáciu výdavkov uhradených v predchádzajúcich rokoch, 3. splácanie úverov a úrokov z poskytnutých úverov, 4. kapitálové výdavky, nájomné, vzdelávanie pedagogických a odborných zamestnancov základnej a strednej školy. |
| **Výška celkových finančných**  **prostriedkov určených na zverejnenú výzvu** | 50 000,- EUR |
| **Maximálna výška finančných**  **prostriedkov na jeden rozvojový projekt** | 2 000,- EUR  Poznámka: Požadovanú finančnú čiastku je potrebné uviesť v celých eurách (nie v centoch). Spoluúčasť sa nevyžaduje. |
| **Doba oprávnenosti realizácie projektu** | 01.10.2023 do 15.12.2023 |
| **Konečný termín**  **predloženia žiadostí** | 12. septembra 2023 do 23:59 |
| **Predkladanie žiadostí**  **o financovanie rozvojového projektu** | Vyplnenú žiadosť zašle žiadateľ elektronicky cez formulár zverejnený na webovom sídle MŠVVaŠ SR. |
| **Vyhodnotenie žiadostí** | Vyhodnotenie žiadostí uskutoční komisia. Podrobnosti  o zložení a rozhodovaní komisie, organizácie práce a postupe komisie pri vyhodnocovaní upravuje štatút, schválený  ministrom školstva, vedy, výskumu a športu SR. |
| **Kritériá hodnotenia** | Žiadosti neoprávnené neúplné a žiadosti, ktoré nespĺňajú kritériá  uvedené vo výzve výberová komisia nebude posudzovať.  Rozvojové projekty a žiadosti bude výberová komisia posudzovať a hodnotiť podľa nasledovných kritérií, ktoré majú rovnakú váhu, max. počet na jeden projekt je 25 bodov:   * súlad projektu s prioritnými témami výzvy, * angažovanosť rodičov, miestneho obyvateľstva, spolupráca s odborníkmi, organizáciami, * oživenie a inovácia tradície školy, lokálnych a regionálnych hodnôt na území SR, * udržateľnosť projektu (napr. možnosť využitia výsledkov/ výstupov projektu v ďalšej výchovno-vzdelávacej činnosti školy, šírenie výstupov/ výsledkov projektu pre iné školy a subjekty, atď.), * efektívnosť využitia finančných prostriedkov (napr. vyváženosť rozpočtu z pohľadu aktivít a výdavkov na tovary/služby, pomer zapojených žiakov vo vzťahu k celkovému počtu žiakov v škole). |
| **Zverejnenie výsledkov** | Zoznam žiadateľov, ktorým budú poskytnuté finančné  prostriedky bude zverejnený na webovom sídle MŠVVaŠ SR do 15 dní po schválení ministrom školstva, vedy, výskumu a športu SR. |
| **Vyhodnotenie rozvojového projektu** | Realizátor projektu vypracuje záverečnú správu o výsledkoch realizácie projektu, ktorej súčasťou bude aj informácia o nákladoch vynaložených na projekt a zašle MŠVVaŠ SR - sekcii národnostného a inkluzívneho vzdelávania najneskôr  do 22. decembra 2023. |
| **Zúčtovanie schválených účelových finančných prostriedkov na rozvojový projekt po jeho uskutočnení** | Žiadateľ je povinný pridelené finančné prostriedky použiť výlučne len na zabezpečenie cieľa projektu, na ktorý sa finančné prostriedky poskytli podľa predloženého rozpisu rozpočtu rozvojového projektu odsúhlaseného výberovou komisiou.  Účelové finančné prostriedky je potrebné čerpať do 15. decembra 2023. V odôvodnených prípadoch do 15. marca nasledujúceho rozpočtového roka v súlade s § 8 ods. 5 zákona č. 523/2004 Z. z. o rozpočtových pravidlách.  Nevyužité finančné prostriedky zašle žiadateľ RÚŠS. |

**Bratislava,12. júl 2023**

Mgr. Daniel Bútora

minister školstva, vedy výskumu a športu SR